techiaith/cofnodycynulliad_en-cy huggingface dataset:
English: Prif Weinidog, I note that in the updated programme for government, the nitrate vulnerable zone regulations are included, having not been included in the original programme published in June. On Sunday's episode of the BBC's Politics Wales, you said that there would be no roll-back of the NVZ regulations and that - and I quote - 'it was never the intention there would be some sort of blanket approach'. So, if a Wales-wide yet targeted approach was always this Government's intention, then what exactly have Plaid Cymru achieved in the co-operation agreement for farmers, given that they previously opposed the NVZ regulations? And if, as you say, Prif Weinidog, there are to be no changes to the NVZ policy, then is the evidence currently being gathered and the recommendations due to be submitted by the Economy, Trade and Rural Affairs Committee completely futile? Diolch.
Welsh: Prif Weinidog, rwy'n sylwi bod y rheoliadau parthau perygl nitradau, nad oedden nhw wedi eu cynnwys yn y rhaglen lywodraethu wreiddiol a gafodd ei gyhoeddi fis Mehefin, wedi eu cynnwys yn y rhaglen lywodraethu ddiweddaraf. Ar bennod dydd Sul Politics Wales y BBC, roeddech chi'n dweud na fyddai'r rheoliadau parth perygl nitradau yn cael eu diddymu o gwbl - ac rwy'n dyfynnu - 'ni fu erioed fwriad i fod â rhyw fath o ddull cyffredinol'. Felly, os mai dull gweithredu Cymru gyfan ond wedi ei dargedu oedd bwriad y Llywodraeth hon erioed, yna beth yn union mae Plaid Cymru wedi ei gyflawni yn y cytundeb cydweithredu i ffermwyr, o gofio eu bod nhw wedi gwrthwynebu'r rheoliadau parth perygl nitradau yn flaenorol? Ac os, fel yr ydych chi'n ei ddweud, Prif Weinidog, na fydd unrhyw newidiadau i'r polisi parth perygl nitradau, a yw'r dystiolaeth, felly, sy'n cael ei chasglu ar hyn o bryd a'r argymhellion sydd i'w cyflwyno gan Bwyllgor yr Economi, Masnach a Materion Gwledig yn gwbl ofer? Diolch.
English: I'm afraid, Llywydd, there's a fundamental misunderstanding from the Member about what we have agreed. It is not that there is no change to the policy - it is that there is no change to the regulations that were passed on the floor of this Senedd towards the end of the last term. Those regulations remain on the statute book and we will not be revoking them. But, of course we will listen carefully to the work of the committee; the agreement commits us to working closely with the farming community about the way in which those regulations are used, in order to do what I think every Member in this Chamber wants to see done. Pollution in the farming industry goes on year after year; the numbers don't come down. The reputational damage to the industry is significant and it accumulates year by year, as we fail to get a grip on where the difficulties take place. The agreement commits us to deploying the regulations in a way that focuses on those greatest areas of difficulty. That's very consistent with the way I would want to see the regulations used. If there is advice that we get from the committee about how we can use the regulations to bear down on agricultural pollution, to defend the reputation of the industry, to make sure that it can go on, as so many farmers do, working hard to gain a reputation for the quality of the products that they are involved in, then we will have a very good outcome.
Welsh: Mae arnaf i ofn, Llywydd, fod yr Aelod wedi camddeall yn llwyr yr hyn yr ydym ni wedi ei gytuno. Nid yw'n fater o beidio â newid y polisi o gwbl - ond yn fater o beidio â newid y rheoliadau a basiwyd ar lawr y Senedd hon tua diwedd y tymor diwethaf. Mae'r rheoliadau hynny yn parhau ar y llyfr statud ac ni fyddwn yn eu dirymu. Ond, wrth gwrs, fe fyddwn ni'n gwrando yn astud ar waith y pwyllgor; mae'r cytundeb yn ein hymrwymo ni i weithio yn agos gyda'r gymuned ffermio ynglŷn â'r ffordd y caiff y rheoliadau hynny eu defnyddio, er mwyn gwneud yr hyn y mae pob Aelod yn y Siambr hon yn dymuno ei weld yn digwydd yn fy marn i. Mae llygredd yn y diwydiant ffermio yn digwydd flwyddyn ar ôl blwyddyn; ac nid yw'r rhifau yn lleihau dim. Mae difenwad y diwydiant yn sylweddol ac mae'n cronni flwyddyn ar ôl blwyddyn, gan ein bod ni'n methu â mynd i'r afael â ble mae'r anawsterau yn digwydd. Mae'r cytundeb yn ein hymrwymo ni i ddefnyddio'r rheoliadau mewn ffordd sy'n canolbwyntio ar y meysydd hynny lle ceir yr anhawster mwyaf. Mae hynny'n gyson iawn â'r ffordd y byddwn i'n awyddus i weld y rheoliadau yn cael eu defnyddio. Os cawn ni gyngor oddi wrth y pwyllgor ynghylch sut y gallwn ni ddefnyddio'r rheoliadau i leihau llygredd amaethyddol, i amddiffyn enw da y diwydiant, i sicrhau ei barhad, fel y gwna cynifer o ffermwyr, wrth weithio'n galed i ennill enw da am ansawdd y cynhyrchion y maen nhw'n eu darparu, yna fe fydd hwnnw'n ganlyniad da iawn i ni.
English: I need a question to the First Minister now.
Welsh: Dwi angen cwestiwn i'r Prif Weinidog nawr.
English: I asked whether the First Minister agreed with me.
Welsh: Gwnes i ofyn a oedd y Prif Weinidog yn cytuno â fi.
English: The Tories are clearly pretty exercised by the co-operation agreement, and I wonder what the First Minister's assessment is of why that may be. Because we all remember, as you referred to, the Tory £1 billion bung - is it that we've shown the proper way of negotiating a parliamentary agreement with full transparency in terms of the workings of this agreement that you think that they're so agitated?
Welsh: Mae'n amlwg bod y Torïaid yn pryderu cryn dipyn am y cytundeb cydweithredu, a beth, tybed, yw asesiad y Prif Weinidog o'r rheswm am hynny. Gan ein bod ni i gyd yn cofio, fel y gwnaethoch chi gyfeirio ato, y rhodd o £1 biliwn gan y Torïaid - ai oherwydd ein bod ni wedi dangos y ffordd briodol o negodi cytundeb seneddol gyda thryloywder llawn o ran gweithrediad y cytundeb hwn yr ydych chi'n credu eu bod nhw wedi cynhyrfu fel hyn?
English: I thank Llyr Gruffydd for the comments. We only have 30 votes in the Labour Party on the floor of the Senedd, and if we do want to press ahead with radical and ambitious issues, that's not adequate. And that's why the agreement is important, because it does focus on the areas that are difficult to press ahead with without more support.
Welsh: Diolch i Llyr Gruffydd am y sylwadau. Dim ond 30 o bleidleisiau sydd gyda ni yn y Blaid Lafur yma ar lawr y Senedd, ac os ydyn ni eisiau bwrw ymlaen gyda phethau radical ac uchelgeisiol, dydy hwnna ddim yn ddigonol. A dyna pam bod y cytundeb yn bwysig, achos mae'r cytundeb yn canolbwyntio ar y meysydd sydd yn anodd i'w cario ymlaen heb fwy o gefnogaeth.
English: That is exactly why I have believed that an agreement was so important. I remember saying to the leader of Plaid Cymru, in one of our very first discussions, that I wasn't particularly attracted to an agreement on easy things, because easy things we can probably do anyway. What I wanted was an agreement on difficult things, challenging things, where, if we couldn't form an agreement, the chances were diminished that we would be able to make the progress that I think people in Wales would benefit from as a result of the agreement. Maybe in a spirit of co-operation this afternoon, Llywydd, I will say that, actually, I didn't hear fundamental hostility to the idea of an agreement from the leader of the opposition. I heard instead concerns about scrutiny and differences of view on particular policies, which I absolutely expect, but I did not myself hear, in the contribution of Andrew R.T. Davies, a fundamental disagreement on the fact that parties in this Chamber can reach an agreement, and can then work together to achieve those outcomes.
Welsh: Dyna yn hollol pam yr wyf i wedi bod o'r farn bod cytundeb mor bwysig. Rwy'n cofio dweud wrth arweinydd Plaid Cymru, yn un o'r trafodaethau cynharaf a gawsom ni, nad oedd cytundeb ar bethau hawdd yn apelio rhyw lawer i mi, oherwydd mae'n debyg y gallwn ni wneud y pethau hawdd beth bynnag. Yr hyn yr oeddwn i'n dymuno ei gael oedd cytundeb ar bethau anodd, pethau heriol, a fyddai, heb i ni allu llunio cytundeb, yn golygu dirywio'r cyfleoedd o allu gwneud y cynnydd y byddai pobl yng Nghymru, yn fy marn i, yn elwa arno o ganlyniad i'r cytundeb. Yn ysbryd cydweithrediad y prynhawn yma, efallai, Llywydd, byddaf i'n dweud, mewn gwirionedd, nad wyf i wedi clywed gwrthwynebiad sylfaenol i'r syniad o gytundeb gan arweinydd yr wrthblaid. Yn hytrach na hynny, fe glywais i bryderon o ran craffu a gwahaniaethau barn ar bolisïau penodol, ac rwy'n disgwyl hynny'n gyfan gwbl, ond ni chlywais i yng nghyfraniad Andrew R.T. Davies, anghytundeb sylfaenol ynghylch y ffaith y gall pleidiau yn y Siambr hon ddod i gytundeb, a gallu cydweithio wedyn i gyflawni'r canlyniadau hynny.
English: Thank you, First Minister, for your statement this afternoon. I want to focus on one issue, and that's mental health.
Welsh: Diolch, Prif Weinidog, am eich datganiad prynhawn yma. Dwi eisiau jest canolbwyntio ar un peth os gwelwch yn dda, a hynny yw iechyd meddwl.
English: During the period immediately before the pandemic, 11.7 per cent of Welsh people suffered severe mental health issues. This share climbed up to 28.1 per cent in April 2020, particularly affecting young people and children during that time. So, I just wondered if I could ask for some clarity on what the commitment in the arrangement with Plaid Cymru is to improve the referral pathways that are mentioned into treatment, and how that will come about in practice, particularly for young people. And, secondly, if I may ask: whilst physical health emergencies can arise at any time of day or night, so as well can mental health emergencies. And we won't achieve parity of esteem between physical and mental health issues unless we have a 24/7 crisis care service. May I ask what ideas you have to move that forward within the agreement? Diolch yn fawr iawn.
Welsh: Yn ystod y cyfnod yn union cyn y pandemig, dioddefodd 11.7 y cant o Gymry broblemau iechyd meddwl difrifol. Cododd y gyfran hon hyd at 28.1 y cant ym mis Ebrill 2020, gan effeithio yn arbennig ar bobl ifanc a phlant yn ystod y cyfnod hwnnw. Felly, roeddwn yn meddwl tybed a allwn i ofyn am rywfaint o eglurder ynghylch beth yw'r ymrwymiad yn y trefniant gyda Phlaid Cymru i wella'r llwybrau atgyfeirio y sonnir amdanynt i driniaeth, a sut y bydd hynny'n digwydd yn ymarferol, yn enwedig i bobl ifanc. Ac, yn ail, os caf i ofyn: gall argyfyngau iechyd corfforol godi ar unrhyw adeg o'r dydd neu'r nos, mae hynny'n wir hefyd am argyfyngau iechyd meddwl. Ac ni fyddwn yn sicrhau parch cydradd rhwng materion iechyd corfforol a meddyliol oni bai bod gennym wasanaeth gofal argyfwng 24/7. A gaf i ofyn pa syniadau sydd gennych chi i symud hynny ymlaen o fewn y cytundeb? Diolch yn fawr iawn.
English: I thank Jane Dodds for those questions, and, of course, I agree about the importance of mental health, particularly among young people, as I've said more than once on the Senedd floor. Every time I meet groups of young people, mental well-being arises every time. There is one point in the co-operation between us and Plaid Cymru on mental health. That's something specific, and the Minister responsible for mental health will work on that. But, of course, that's just one thing in a bigger series of programmes that we have in mental health.
Welsh: Wel, diolch i Jane Dodds am y cwestiwn, ac, wrth gwrs, dwi'n cytuno am bwysigrwydd iechyd meddwl, yn enwedig gyda phobl ifanc, fel dwi wedi'i ddweud fwy nag unwaith ar lawr y Senedd. Bob tro dwi'n cwrdd gyda grwpiau o bobl ifanc, mae lles ac iechyd meddwl yn codi bob tro. Ac mae un pwynt yn y cytundeb rhyngddom ni â Phlaid Cymru yn y maes iechyd meddwl. Mae hwnna'n rhywbeth penodol, a bydd y Gweinidog gyda chyfrifoldeb am iechyd meddwl yn mynd i weithio ar hwnna. Ond, wrth gwrs, mae hwnna'n jest un peth mewn rhan fwy o'r rhaglenni sydd gyda ni yn y maes iechyd meddwl.
English: When the draft budget is laid, Llywydd, Members will be able to see, I believe, continued investment in the broader field of mental health, including emergency and crisis services that go beyond the specific part of mental health that we've been able to agree as part of our co-operation agreement. And I hope that when the Member sees the budget, she will recognise the impact that she and other Members in the Chamber have had when they have regularly pointed to the impact that the pandemic has had on the mental health of our young people in particular.
Welsh: Pan fydd y gyllideb ddrafft yn cael ei gosod, Llywydd, rwy'n credu y bydd aelodau'n gallu gweld buddsoddiad parhaus ym maes ehangach iechyd meddwl, gan gynnwys gwasanaethau brys ac argyfwng sy'n mynd y tu hwnt i'r rhan benodol o iechyd meddwl yr ydym wedi gallu cytuno arni fel rhan o'n cytundeb cydweithredu. A gobeithio, pan fydd yr Aelod yn gweld y gyllideb, y bydd yn cydnabod yr effaith mae hi ac Aelodau eraill yn y Siambr wedi'i chael pan fyddan nhw wedi tynnu sylw'n rheolaidd at yr effaith mae'r pandemig wedi'i chael ar iechyd meddwl ein pobl ifanc yn benodol.
English: I too, First Minister, thank you for your statement, and do want to ask around mental health community facilities, which are mentioned in your agreement with Plaid Cymru - you say you want facilities run by trained third sector staff, and this is something that I do support for young people because we are seeing child and adolescent mental health service referrals going up, and waiting lists getting longer. Some people simply can't just wait on a waiting list while their problems get worse. It does state there will be clear referral pathways into NHS services with urgent mental health or emotional well-being issues. So, can you just give us some clarity and assurance that, when those young people are referred into the NHS, those services that will be required will be there urgently for those people, because I don't think it's acceptable for them to be referred and then have to wait months and months and months for an appointment? Diolch, Llywydd.
Welsh: Rwyf innau hefyd, Prif Weinidog, yn diolch i chi am eich datganiad, ac rwyf am ofyn am gyfleusterau cymunedol iechyd meddwl, y sonnir amdanyn nhw yn eich cytundeb â Phlaid Cymru - rydych chi'n dweud eich bod am gael cyfleusterau sy'n cael eu rhedeg gan staff hyfforddedig yn y trydydd sector, ac mae hyn yn rhywbeth yr wyf i'n ei gefnogi i bobl ifanc oherwydd rydym ni'n gweld atgyfeiriadau gan wasanaethau iechyd meddwl plant a'r glasoed yn codi, a rhestrau aros yn mynd yn hirach. Yn syml, ni all rhai pobl aros ar restr aros tra bod eu problemau'n gwaethygu. Mae'n nodi y bydd llwybrau cyfeirio clir i wasanaethau'r GIG sydd â phroblemau iechyd meddwl neu les emosiynol brys. Felly, a allwch chi roi rhywfaint o eglurder a sicrwydd i ni, pan gaiff y bobl ifanc hynny eu cyfeirio i'r GIG, y bydd y gwasanaethau hynny y bydd eu hangen yno ar frys i'r bobl hynny, oherwydd nid wyf yn credu ei bod yn dderbyniol iddyn nhw gael eu hatgyfeirio ac yna gorfod aros misoedd a misoedd a misoedd am apwyntiad? Diolch, Llywydd.
English: I thank the Member; that it is an important point. I met recently with a very successful third sector organisation in the field of mental health, together with the Minister, Lynne Neagle. And the point that we discussed there is one that I know I have rehearsed many times here in the Senedd, that the reason why young people sometimes wait too long is because there are too many people in the queue for an appointment who don't need that sort of service. And the third sector organisation was, I thought, very convincingly able to demonstrate that, with their much lower level, non-clinical-type of intervention, only that much smaller fraction of young people who needed a genuinely specialist service then went on to look for that service. And because there were fewer people coming through the door, then that specialist service was able to see them more quickly. So, that's why we talk about referral pathways. We want to make sure that there are those everyday services, non-stigmatised, available to young people who are going through a tough time in the difficult business of growing up, particularly in the extraordinary circumstances of a pandemic. They get the help they need from trained people, capable of responding to that level of need, but those people are also sufficiently skilled and qualified to be able to identify those young people who need something beyond what they can offer, and then only those young people move on to those services, making them more quickly available as a result.
Welsh: Diolch i'r Aelod; mae hwnnw'n bwynt pwysig. Fe wnes i gyfarfod yn ddiweddar â sefydliad trydydd sector llwyddiannus iawn ym maes iechyd meddwl, ynghyd â'r Gweinidog, Lynne Neagle. Ac mae'r pwynt a drafodwyd gennym yno yn un y gwn fy mod wedi'i ymarfer droeon yma yn y Senedd, mai'r rheswm pam mae pobl ifanc weithiau'n aros yn rhy hir yw oherwydd bod gormod o bobl yn y ciw am apwyntiad nad oes angen y math hwnnw o wasanaeth arno. Ac yr oedd y sefydliad trydydd sector, yr oeddwn i'n meddwl, yn gallu dangos yn argyhoeddiadol iawn, gyda'u lefel llawer is, nad yw'n glinigol, mai dim ond y ffracsiwn llawer llai hwnnw o bobl ifanc yr oedd angen gwasanaeth gwirioneddol arbenigol arnyn nhw, aeth ymlaen wedyn i chwilio am y gwasanaeth hwnnw. Ac oherwydd bod llai o bobl yn dod drwy'r drws, yna roedd y gwasanaeth arbenigol hwnnw'n gallu eu gweld yn gyflymach. Felly, dyna pam rydym yn sôn am lwybrau atgyfeirio. Rydym am sicrhau bod y gwasanaethau bob dydd hynny, heb eu stigmateiddio, ar gael i bobl ifanc sy'n mynd drwy gyfnod anodd yn y busnes anodd o dyfu i fyny, yn enwedig o dan amgylchiadau eithriadol pandemig. Maen nhw'n cael yr help sydd ei angen arnyn nhw gan bobl hyfforddedig, sy'n gallu ymateb i'r lefel honno o angen, ond mae'r bobl hynny hefyd yn ddigon medrus a chymwys i allu nodi'r bobl ifanc hynny sydd angen rhywbeth y tu hwnt i'r hyn y gallan nhw ei gynnig, ac yna dim ond y bobl ifanc hynny sy'n symud ymlaen i'r gwasanaethau hynny, gan sicrhau eu bod ar gael yn gyflymach o ganlyniad.
English: I want to thank you, First Minister, for your programme of government statement here today, and the spirit of co-operation outlined. I was delighted that you referenced that the Welsh Labour Government promised in the election campaign to create a new national music service. So, it was pleasing to see the education Minister confirm that £6.8 million will be made available for creative arts learning in the curriculum, and music in part, giving students better access to musical instruments. And I particularly welcome Jeremy Miles's commitment that the instruments will be distributed in the first instance to learners who are less likely to already have access to them, such as those eligible for free school meals. This is a promising start to delivering on our stated commitment. First Minister, when will the engines of teaching and learning the new music service for Wales be delivered, and what does it say to the people of Wales about how highly the Welsh Labour Government values access to musical education? What further measures, First Minister, will Welsh Government be taking to ensure no child in Wales is left behind?
Welsh: Hoffwn ddiolch i chi, Prif Weinidog, am eich datganiad ar y rhaglen lywodraethu yma heddiw, a'r ysbryd o gydweithredu a amlinellwyd. Roeddwn wrth fy modd eich bod wedi cyfeirio at y ffaith bod Llywodraeth Lafur Cymru wedi addo yn yr ymgyrch etholiadol i greu gwasanaeth cerddoriaeth genedlaethol newydd. Felly, braf oedd gweld y Gweinidog addysg yn cadarnhau y bydd £6.8 miliwn ar gael ar gyfer dysgu yn y celfyddydau creadigol yn y cwricwlwm, a cherddoriaeth yn rhannol, gan roi gwell mynediad i fyfyrwyr at offerynnau cerdd. Ac rwy'n croesawu'n arbennig ymrwymiad Jeremy Miles y bydd yr offerynnau'n cael eu dosbarthu yn y lle cyntaf i ddysgwyr sy'n llai tebygol o fod yn gallu cael gafael arnyn nhw eisoes, fel y rhai sy'n gymwys i gael prydau ysgol am ddim. Mae hwn yn ddechrau addawol i gyflawni ein hymrwymiad datganedig. Prif Weinidog, pryd fydd prosesau addysgu a dysgu'r gwasanaeth cerddoriaeth newydd i Gymru yn cael eu darparu, a beth mae'n ei ddweud wrth bobl Cymru ynghylch pa mor werthfawr mae Llywodraeth Lafur Cymru yn ystyried mynediad i addysg gerddorol? Pa fesurau pellach, Prif Weinidog, y bydd Llywodraeth Cymru yn eu cymryd i sicrhau nad oes unrhyw blentyn yng Nghymru yn cael ei adael ar ôl?
English: Dirprwy Lywydd, I can honestly say that I didn't know Rhianon Passmore was behind me during the statement - otherwise, I would have made even more of the investment that Jeremy Miles announced in music services. I'm sure I'm very far from the only Member of the Senedd who was given an instrument in school to try out, to see whether I would go on - as I then did, to learn to play the clarinet. And if it hadn't been for the fact that there was an instrument there for me to try out, that would never have happened. It wasn't easy finding money for an instrument in the house that I grew up in, but my parents, having seen what I could do, were very committed to making sure that I went on enjoying that. And I was very, very fortunate to have been brought up in that great Welsh tradition of school orchestras, county orchestras, national youth orchestras. It was a formative part of my upbringing, and we want to make sure that young people in Wales go on being able to play a full part in exactly that. The national music service is a commitment for the five years of the term, because money alone, as I know Rhianon will know very well, is not the whole of the answer. There's an issue of the workforce, and the skilled workforce, and making sure that there are facilities for young people to be able to enjoy as well. But it's an important commitment there in the programme for government, and I'm very glad we've been able to give it some prominence this afternoon.
Welsh: Dirprwy Lywydd, gallaf ddweud yn onest nad oeddwn i'n gwybod bod Rhianon Passmore y tu ôl imi yn ystod y datganiad - fel arall, byddwn i wedi gwneud hyd yn oed mwy o'r buddsoddiad a gyhoeddodd Jeremy Miles mewn gwasanaethau cerddoriaeth. Rwy'n siŵr fy mod ymhell iawn o fod yr unig Aelod o'r Senedd a gafodd offeryn yn yr ysgol i roi cynnig arno, i weld a fyddwn yn mynd ymlaen - fel y gwnes i bryd hynny, i ddysgu chwarae'r clarinet. Ac oni bai am y ffaith bod offeryn yno i mi roi cynnig arno, ni fyddai hynny byth wedi digwydd. Nid oedd yn hawdd dod o hyd i arian ar gyfer offeryn yn y tŷ y cefais fy magu ynddo, ond roedd fy rhieni, ar ôl gweld yr hyn y gallwn i ei wneud, yn ymrwymedig iawn i sicrhau fy mod yn mynd ymlaen i fwynhau hynny. Ac roeddwn i'n ffodus iawn, iawn o gael fy magu yn y traddodiad Cymreig mawr hwnnw o gerddorfeydd ysgol, cerddorfeydd sirol, cerddorfeydd ieuenctid cenedlaethol. Roedd yn rhan ffurfiannol o fy magwraeth, ac rydym am sicrhau bod pobl ifanc yng Nghymru yn mynd ati i allu chwarae rhan lawn yn hynny'n union. Mae'r gwasanaeth cerdd cenedlaethol yn ymrwymiad am bum mlynedd y tymor, oherwydd nid arian yn unig, fel y gwn i y bydd Rhianon yn gwybod yn iawn, yw'r ateb i gyd. Mae problem y gweithlu, a'r gweithlu medrus, a sicrhau bod cyfleusterau i bobl ifanc allu eu mwynhau hefyd. Ond mae'n ymrwymiad pwysig yno yn y rhaglen lywodraethu, ac rwy'n falch iawn ein bod wedi gallu rhoi rhywfaint o amlygrwydd iddo y prynhawn yma.